**Ministru kabineta noteikumu projekta „Iekšējās drošības fonda un Patvēruma, migrācijas un integrācijas fonda 2014. - 2020. gada plānošanas dokumentu izstrādes un projektu iesniegumu atlases kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Iekšējās drošības fonda un Patvēruma, migrācijas un integrācijas fonda 2014. - 2020. gada plānošanas dokumentu izstrādes un projektu iesniegumu atlases kārtība” (turpmāk – MK noteikumu projekts) izstrādāts saskaņā ar:1) Eiropas Parlamenta un Padomes 2014. gada 16. aprīļa regulu Nr. 516/2014, ar ko izveido Patvēruma, migrācijas un integrācijas fondu, groza Padomes Lēmumu 2008/381/EK un atceļ Eiropas Parlamenta un Padomes Lēmumus Nr. 573/2007/EK un 575/2007/EK un Padomes Lēmumu 2007/435/EK (turpmāk – regula Nr. 516/2014), 2) Eiropas Parlamenta un Padomes 2014. gada 16. aprīļa regulu Nr. 515/2014, ar ko kā daļu no Iekšējās drošības fonda izveido finansiāla atbalsta instrumentu ārējām robežām un vīzām un atceļ Lēmumu Nr. 574/2007/EK (turpmāk – regula Nr. 515/2014), 3) Eiropas Parlamenta un Padomes 2014. gada 16. aprīļa regulu Nr.513/2014, ar ko kā daļu no Iekšējās drošības fonda izveido finansiālā atbalsta instrumentu policijas sadarbībai, noziedzības novēršanai un apkarošanai un krīžu pārvarēšanai un atceļ Padomes Lēmumu 2007/125/TI (turpmāk – regula Nr. 513/2014), 4) Eiropas Parlamenta un Padomes 2014. gada 16. aprīļa regulu Nr. 514/2014 ar ko paredz vispārīgus noteikumus Patvēruma, migrācijas un integrācijas fondam un finansiālā atbalsta instrumentam policijas sadarbībai, noziedzības novēršanai un apkarošanai un krīžu pārvarēšanai (turpmāk – regula Nr. 514/2014),5) Likumprojekta “Iekšējās drošības fonda un Patvēruma, migrācijas un integrācijas fonda 2014.–2020. gada plānošanas perioda vadības likums” 13. panta 1., 3., 4., 7., un 11. punktu (Likumprojekts pieņemts Saeimā 2. lasījumā 2015. gada 18. jūnijā). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. No 2014. gada 1. janvāra Latvijas Republikā un pārējās Eiropas Savienības (turpmāk – ES) dalībvalstīs tiek uzsākts 2014.–2020. gada ES Iekšējās drošības fonda un Patvēruma, migrācijas un integrācijas fonda (turpmāk - fonds) īstenošanas periods, kuru regulēs jaunas regulas (skat. anotācijas I sadaļas 1. punktu). 2. 2007.–2013. gada plānošanas periodā iekšlietu jomā plānošanas dokumentu izstrādes un projektu iesniegumu atlases kārtību noteica Ministru kabineta 2010. gada 13. aprīļa noteikumi Nr. 348 “Vispārīgās programmas “Solidaritāte un migrācijas plūsmu pārvaldība” ietvaros izveidotā Eiropas Ārējo robežu fonda, Eiropas Atgriešanās fonda un Eiropas Bēgļu fonda projektu atlases un tehniskās palīdzības aktivitātes īstenošanas kārtība”, kā arī Ministru kabineta 2010. gada 27. jūlija noteikumi Nr. 676 “Vispārīgās programmas “Solidaritāte un migrācijas plūsmu pārvaldība” ietvaros izveidoto fondu vadības un kontroles kārtība”.3. Tā kā minētais regulējums ir novecojis, nepieciešams izstrādāt jaunus Ministru kabineta noteikumus, kuros ietvertais tiesiskais regulējums attiektos uz jauno 2014.–2020. gada plānošanas periodu. Ņemot vērā minēto, Iekšējās drošības fonda un Patvēruma, migrācijas un integrācijas fonda 2014.–2020. gada plānošanas perioda vadības likums nosaka nepieciešamību izstrādāt MK noteikumu projektu par fonda 2014.–2020. gada plānošanas dokumentu izstrādes un projektu iesniegumu atlases kārtību. 3. MK noteikumu projekts paredz:3.1. MK noteikumu projekta II nodaļaIekšlietu ministrija (turpmāk – atbildīgā iestāde) sadarbībā ar Kultūras ministriju (turpmāk – deleģētā iestāde) nodrošina nacionālās programmas un tās grozījumu izstrādi un to virzīšanu apstiprināšanai uzraudzības komitejā. Pēc nacionālās programmas apstiprināšanas uzraudzības komitejā atbildīgā iestāde sadarbībā ar deleģēto iestādi izstrādā programmas īstenošanas plānu.3.2. MK noteikumu projekta III nodaļaProjektu iesniegumus atlasi veic, izsludinot atklātu projektu konkursu vai organizējot ierobežotu projektu atlasi. Lai nodrošinātu projektu iesniegumu atlasi, atbildīgā iestāde un deleģētā iestāde nodrošina projekta iesnieguma veidlapas, granta līguma un citu saistīto dokumentu izstrādi un apstiprināšanu.3.3. MK noteikumu projekta IV nodaļaAtbildīgā iestāde vai deleģētā iestāde projektu iesniegumu vērtēšanai atbilstoši administratīvajiem kritērijiem un kvalitātes kritērijiem izveido atklāta konkursa vai ierobežotas atlases projektu iesniegumu vērtēšanas komisiju.3.4. MK noteikumu projekta V nodaļaProjektu iesniegumu atlasē var piedalīties Latvijas Republikas tiešās vai pastarpinātās valsts pārvaldes iestāde, atvasināta publiska persona, cita valsts iestāde vai privāto tiesību juridiska persona vai starptautiskas organizācijas pārstāvniecība Latvijas Republikā, kas darbojas jomā, kuru atbalsta fonds (turpmāk – projekta iesniedzējs). Projekta iesniedzējs projekta iesniegumu var iesniegt kopā ar vienu vai vairākiem sadarbības partneriem. Projekta iesniedzējs uz vienu projekta iesnieguma atlasi var iesniegt vienu projekta iesniegumu.3.5. MK noteikumu projekta VI nodaļaLai pretendētu uz fonda finansējumu, projekta iesniedzējs konkursa nolikumā vai uzaicinājumā noteiktajā kārtībā un termiņā atbildīgajā iestādē vai deleģētajā iestādē iesniedz aizpildītu projekta iesniegumu. Projekta iesniegumu atbildīgajā iestādē vai deleģētajā iestādē var iesniegt personīgi, nosūtīt pa pastu vai elektroniski.3.6. MK noteikumu projekta VII nodaļaAtklāta konkursa ietvaros, lai pārbaudītu, vai uz projekta iesniedzēju ir attiecināms kāds no **Iekšējās drošības fonda un Patvēruma, migrācijas un integrācijas fonda 2014.-2020. gada plānošanas perioda vadības likuma** 16. pantā minētajiem izslēgšanas nosacījumiem, atbildīgā iestāde vai deleģētā iestāde informāciju iegūst no Sodu reģistra un Latvijas Republikas Uzņēmuma reģistra informācijas sistēmas. Projektu iesniegumus vērtē atbilstoši uzraudzības komitejā apstiprinātajiem administratīvajiem un kvalitātes kritērijiem. Projekta iesnieguma kopējo punktu skaitu iegūst, summējot kvalitātes kritērijos iegūtos punktus. Par projektu iesniegumiem, kuru kopējais punktu skaits nepārsniedz 40 % no maksimāli iespējamā punktu skaita, atbildīgā iestāde vai deleģētā iestāde pieņem lēmumu par projekta iesnieguma noraidīšanu. Atkarībā no atklātajā konkursā pieejamiem finanšu līdzekļiem atbildīgā iestāde vai deleģētā iestāde pieņem lēmumu par projekta iesnieguma apstiprināšanu vai lēmumu par projekta iesnieguma apstiprināšanu ar nosacījumu par projektu iesniegumiem, kuru punktu skaits ir lielāks par 40 % no maksimāli iespējamā punktu skaita, kuri ieguvuši lielāko punktu skaitu saskaņā ar projektu iesniegumu sarakstu, un kuru finansējumu var nodrošināt 100 % apmērā.Ja atklātajā konkursā atlikušo finanšu līdzekļu apjoms ir lielāks vai vienāds ar 37 500 *euro* un ne mazāks par 80 % no projektu iesniegumu sarakstā nākamā visvairāk punktu skaita ieguvušā nenoraidītā projekta iesnieguma pieprasītajiem finanšu līdzekļiem, atbildīgā iestāde vai deleģētā iestāde pieņem lēmumu to virzīt apstiprināšanai ar nosacījumu par pieprasītā finansējuma samazinājumu, kas var ietvert plānoto pasākumu skaita vai apjoma samazinājumu, vai projekta rezultatīvo rādītāju samazinājumu.Ja konkursā atlikušo finanšu līdzekļu apjoms ir mazāks par 37 500 *euro*, vai atklātajā konkursā visi iesniegtie projektu iesniegumi ir noraidīti, uzraudzības komiteja pieņem lēmumu par finansējuma pārdali citām prioritātēm vai aktivitātēm. 3.7. MK noteikumu projekta VIII nodaļaIerobežotas atlases ietvaros projekta iesniegumu virza vērtēšanai, ja projekta iesniegums ir iesniegts uzaicinājumā noteiktajā termiņā, projekta iesniegums ir sagatavots datorrakstā latviešu valodā un projekta iesniegums ir caurauklots. Projektu iesniegumus vērtē atbilstoši uzraudzības komitejā apstiprinātajiem administratīvajiem un kvalitātes kritērijiem.3.8. MK noteikumu projekta IX nodaļaPēc projekta iesnieguma apstiprināšanas atbildīgā iestāde vai deleģētā iestāde informē projekta iesniedzēju par projekta iesnieguma apstiprināšanu atklāta konkursa vai ierobežotas atlases ietvaros un piedāvā projekta iesniedzējam noslēgt granta līgumu.Atbildīgā iestāde vai deleģētā iestāde izbeidz atklātu konkursu vai ierobežotu atlasi, neslēdzot granta līgumus, ja visi iesniegtie projektu iesniegumi ir noraidīti vai ja tam ir objektīvs pamatojums (piemēram, nepārvarama vara vai finanšu līdzekļu trūkums). Finansējuma saņēmējs, īstenojot projektu sadarbībā ar partneri, slēdz partnerības līgumu, kurā nosaka partnera pienākumus.3.9. MK noteikumu projekta X nodaļaFondu tehnisko palīdzību īsteno atbildīgā iestāde, deleģētā iestāde un revīzijas iestāde. Fonda tehniskās palīdzības maksimāli pieejamo fonda finansējumu apstiprina nacionālajā programmā. Fonda tehniskās palīdzības īstenošanas attiecināmos izdevumus 100 % apmērā sedz no fonda finansējuma.3.10. MK noteikumu projekta XI nodaļaFinansējums projekta iesnieguma attiecināmo izmaksu segšanai ir ne mazāks kā 30 000 *euro*. Projekta netiešo attiecināmo izmaksu proporcija attiecībā pret projekta tiešajām attiecināmajām izmaksām ir līdz 5% no projekta tiešajām attiecināmajām izmaksām. Projekta vadības un administrēšanas izmaksu proporcija attiecībā pret kopējām projekta attiecināmajām izmaksām Latvijas Republikas tiešās vai pastarpinātās valsts pārvaldes iestādei, atvasinātai publiskai personai, citai valsts iestādei ir līdz 10 % un privāto tiesību juridiskai personai vai starptautiskas organizācijas pārstāvniecībai Latvijas Republikā, kas darbojas jomā, kuru atbalsta fonds, ir līdz 20 %.Pievienotās vērtības nodokļa maksājumus fonda projekta ietvaros plāno kā attiecināmās izmaksas, ja finansējuma saņēmējs pievienotās vērtības nodokli nevar atgūt no valsts budžeta atbilstoši normatīvajiem aktiem nodokļu jomā.3.11. MK noteikumu projekta XII nodaļaAtbildīgā iestāde sadarbībā ar deleģēto iestādi nodrošina fondu publicitātes un vizuālās identitātes prasību izstrādi un apstiprināšanu uzraudzības komitejā. Atbildīgā iestāde vai deleģētā iestāde savā mājaslapā internetā publicē informāciju par fonda īstenošanu, kā arī nodrošina informatīvu pasākumu organizēšanu, kuros informē par plānotajām aktivitātēm, pieejamo finansējumu, prasībām projekta iesnieguma sagatavošanai un iesniegšanai, izmaksu attiecināmības jautājumiem, kā arī par fonda īstenošanas rezultātiem.Atbildīgās iestādes, revīzijas iestādes un deleģētās iestādes īstenotie publicitātes pasākumi tiek finansēti no fonda tehniskās palīdzības līdzekļiem.  |
| 3. | Projekta izstrādē iesaistītās institūcijas | Iekšlietu ministrija |
| 4. | Cita informācija | Nav |

|  |
| --- |
|  |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie Eiropas Savienības fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās Eiropas Savienības fondu investīcijas  46 214 912 *euro* apmērā laika posmā no 2014. līdz 2020. gadam, tiesiskais regulējums pozitīvi ietekmēs tādas jomas kā Eiropas kopējā patvēruma sistēma, integrāciju un legālo migrāciju, nelegālo imigrantu atgriešanu, robežu un vīzu pārvaldību, valsts iekšējo drošību un civilo aizsardzību.  |
| 3. | Administratīvo izmaksu monetārs novērtējums | Eiropas Savienības fondu sistēmas vadībai tiek novirzīti 4 079 505 *euro*. Attiecībā uz Patvēruma, migrācijas un integrācijas fonda administrēšanu saskaņā ar Regulas Nr. 516/2014 23. pantu tiek pieņemts, ka 5,5 % no Eiropas Savienības fondu piešķīruma + 1 000 000 *euro* tiek novirzīti Eiropas Savienības fondu sistēmas vadībai (1 756 348 *euro*). Attiecībā uz Iekšējā drošības fonda (robežas/vīzas) administrēšanu saskaņā ar Regulas Nr. 515/2014 16. pantu tiek pieņemts, ka 5 % no Eiropas Savienības fondu piešķīruma + 500 000 *euro* (1 276 085 *euro*) tiek novirzīti Eiropas Savienības fondu sistēmas vadībai, bet Iekšējā drošības fonda (policijas sadarbība) saskaņā ar Regulas Nr. 513/2014 9. pantu tiek pieņemts, ka 5 % no Eiropas Savienības fondu piešķīruma + 200 000 *euro* tiek novirzīti Eiropas Savienības fondu sistēmas vadībai (1 047 072 *euro*).  |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ņemot vērā, ka MK noteikumu izstrāde skar plānošanas dokumentu un projektu iesniegumu atlases organizēšanas kārtību, sabiedrības līdzdalība projekta izstrādē nav plānota. Sabiedrība var izteikt savus priekšlikumus MK noteikumu projekta izsludināšanas laikā Valsts sekretāru sanāksmē.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Iekšlietu ministrija 2014.–2020. finanšu perioda fondu vadībā pildīs atbildīgās iestādes funkcijas, saglabājot 2007.–2013. gada finanšu perioda ietvaros izveidoto organizatorisko struktūru, kas darbojas saskaņā ar apstiprināto Vadības un kontroles sistēmas aprakstu. Atbildīgajai iestādei papildus jau esošajām funkcijām tiks pievienota pārraudzība pār deleģēto iestādi. Ja funkciju nodrošināšanai būs nepieciešams palielināt iesaistītos cilvēkresursus, tas tiks darīts, izmantojot Eiropas Savienības fondu tehnisko palīdzību.Kultūras ministrija pildīs deleģētās iestādes (regulas Nr. 514/2014 izpratnē) funkcijas, kas pamatā balstīsies uz 2007.–2013. gada finanšu perioda Trešo valstu valstspiederīgo integrācijas fonda ietvaros izveidoto organizatorisko struktūru un procedūrām, kuras tiks precizētas saskaņā ar izveidoto pārvaldības un kontroles sistēmu un saskaņotas ar atbildīgo iestādi atbilstoši tiesību aktos noteiktajam funkciju deleģējumam.Finanšu ministrija pildīs revīzijas iestādes funkcijas, saglabājot 2007.–2013. gada finanšu perioda ietvaros izveidoto organizatorisko struktūru.Ņemot vērā Eiropas Komisijas tiesību aktos noteikto, jaunajā finanšu periodā nebūs nepieciešams nozīmēt sertificēšanas iestādi, līdz ar to Centrālā finanšu un līgumu aģentūra neveiks sertificēšanas iestādes funkcijas.Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija |  Nav |

*Anotācijas III, IV un V sadaļa – MK noteikumu projekts šīs jomu neskar.*

Iekšlietu ministrs R. Kozlovskis

Vīza: Valsts sekretāre I. Pētersone-Godmane

29.06.2015. 14:00

1882

E. Vimba, 67219500

egija.vimba@iem.gov.lv